Razgovor:Jehovini svjedoci

message: Sekta može imati znatno pejorativno značenje [1], zbog čega sam i revertirao nečiju naizgled banalnu izmjenu.
Na en wiki je sekta definirana kao manja religijsko/politička skupina odvojena od veće (kao što je denominacija).
E sad ako mi netko može objasniti po čemu to desetine milijuna jehovinih svjedoka NE oformljuju denominaciju već, eto, neku puku "sektu"?
Tu se nema što "smatrati" - u religijskom smislu to NIJE sekta, a sociološke su u ovom članku offtopic. Zato predlažen da se vrati na moju izmjenu.
Svima zainteresiranima za diskusiju, preporučam ovo. --Ivan Štambuk 12:55, 20. travanj 2007. (CEST)
replies: text: Ima li sekta u sociologiji religije pejorativno značenje? Imaš li neki izvor izvan Wikipedije?

text: "Jehovah's Witness."           Encyclopædia Britannica.           2007.           Encyclopædia Britannica           Online.           20 Apr. 2007            <http://www.britannica.com/eb/article-9043496>.

text: Članak iz "Encyclopedia of Religion and Society"
"Sociologists often treat Witnesses     as an "established sect." In spite of multiple disappointments and prophetic     recalculations (most recently in 1975), Witnesses maintained their sectarian style and     apocalyptic fervor. The history of the WTS suggests that its institutional identity and     momentum have insulated the organization from the destabilizing potential of the society's     eschatology."
Rosier 13:37, 20. travanj 2007. (CEST)
replies: text: : Misliš li da je onaj koji je "vjerska zajednica" zamjenio sa "sekta" mislio na definiciju sekte u sociologiji religije? --Ivan Štambuk 13:45, 20. travanj 2007. (CEST)
Ne znam što je mislio ili mislila, ali činjenica je da Jehovine svjedoke često smatraju sektom (čak i ako samo računamo kada to rade s prihvatljivim argumentima). Spadaju li oni u sektu ili ne, kontroverzno je pitanje o kojemu na webu ima puno više izvora (zaključak rasprave na engleskoj Wikipediji nije konačno rješenje ičega). Tako da smatram da se u članku treba objasniti zašto ih neki smatraju isključivo sektom, samo manjina kršćanskom denominacijom, a neki ih čak ne smatraju kršćanima. 
Ako ih se isključivo nazove bilo čime od toga, članak bi izgubio neutralnost. Rosier 13:55, 20. travanj 2007. (CEST)

text: Slažem se, ali ovdje se NE priča o J.S. u kontekstu sociologije religije, već onom religijskom, svakodnevnom. Izvorni izmjenik je još dodao kako se "jehovini svjedoci smatraju krivovjernicima" (kao da sami J.S. ne smatraju katolike "krivovjernicima" *rolleyes*) - e baš NA TAKVE ljude članak treba ciljati, ne opterećivati se nekim stručnim metajezikom što šta znači u kojem kontekstu. "Sekta", "krivovjerje" kolokvijalno imaju izrazito pejorativno značenje i mislim da takvi izrazi krše NPOV. Onome tko razumije što sekta znači u kontekstu sociologije religije, definicija iste na ovom članku ionako nije ni potrebna (kao i sam članak, što se toga tiče..) --Ivan Štambuk 14:12, 20. travanj 2007. (CEST)
Slažem se. Onda ih u uvodu definirati neutralno, kao 'kršćansku vjersku zajednicu', a o tome pitanju napisati poseban odjeljak? Riječ denominacija ionako označava upravo to, "a group of religious congregations having its own organization and a distinctive faith" (izvor: WordNet® 3.0, © 2006 by Princeton University.) Rosier 15:21, 20. travanj 2007. (CEST)

text: Naravno, s gledišta drugih kršćanskih zajednica Jehovini svjedoci jesu sekta, no to nije objektivna enciklopedijska definicija. Mislim da je ispravnija bila ona prvotna definicija prema kojoj su vjerska zajednica. Naime, izraz „kršćanska denominacija“ nije dovoljno precizan, jer ni oni sami sebe ne nazivaju kršćanima, a u teoriji religije kršćanima se smatraju oni ljudi koji vjeruju u tri božanske osobe: Oca, Sina i Duha Svetoga. To pak kod Jehovinih svjedoka nije slučaj. Predlažem, dakle, da koristimo neutralan izričaj „vjerska zajednica“ umjesto nepreciznog „kršćanska denominicija“. U tekstu se može pojasniti da ih drugi kršćani smatraju sektom. Spominjane muslimana ovdje je irelevantno, jer s njima imaju još manje dodirnih točaka nego s kršćanima.--Donatus 16:50, 20. travanj 2007. (CEST)
Neke podnaslove treba peoblikovat --Zeljko (razgovor) 16:44, 5. kolovoza 2010. (CEST)

text: Uređeno.

text: --Gdje je nestala duša svijeta (razgovor) 16:08, 29. prosinca 2010. (CET)
thread_title:  sekta ili denominacija 

message: Poštovani gospodine "Donatus"!
	Dozvolite da se predstavim. Ja sam Jehovin svjedok već od 1992.
 
Pročitao sam članak na Wikipediji o Jehovinim svjedocima, kojeg ste vi uređivali. 
	Prošlo je puno vremena otkako je vaš komentar objavljen na Wikipediji, (2007) pa se pitam da li se uopće sjećate o čemu je riječ. 
	Zapravo, ne znam točno jeste li isključivo Vi sastavljali taj članak ili netko drugi , no Vi ste sudjelovali u raspravi.
	Članak je, naravno, katastrofalno napisan, pogubno za Jehovine svjedoke, sa puno predrasuda, neistina, poluistina pa i laži. 
	Ipak, istaknuo bih ovo što ste Vi napisali u razgovoru: 
Naime, izraz „kršćanska denominacija“ nije dovoljno precizan, jer ni oni sami sebe ne nazivaju kršćanima, a u teoriji religije kršćanima se smatraju oni ljudi koji vjeruju u tri božanske osobe: Oca, Sina i Duha Svetoga. To pak kod Jehovinih svjedoka nije slučaj.
 
Želio bih Vam skrenuti pažnju da budete oprezni, jer ovo nije točno. Naime, u službenom nazivu, u registru vjerskih zajednica, puno ime glasi: "Jehovini svjedoci - Kršćanska vjerska zajednica" . Naravno nitko ne bi mogao nositi taj naziv ako ne tvrdi za sebe da je kršćanin.
 
Isto tako, nije točno da se kršćanima smatraju samo oni koji vjeruju u Trojstvo.  Vjerojatno to kažete jer je tako u teoriji Vaše religije. 
Međutim, ništa u Bibliji ne ukazuje da je to smisao naziva kršćanin.  Ako želimo biti objektivni moramo dopustiti da druge religije imaju drugačiju definiciju istog pojma.
Riječ kršćani potječe od grčke riječi Krist( hebr.Mesija) : grčki kristianoi  (Χριστιανοί) - oni koji pripadaju Kristu.   Kršćanin je svaki onaj tko slijedi, ili propovijeda Krista, tj. vjeruje da je Isus iz Nazareta, zapravao, obećani  Mesija.  Usporedbe radi, nešto slično kao u riječima Darwin - darvinist ili Marx - marksist. Radi se o nekome tko oduševljeno prihvaća, slijedi, ili propovijeda određenu ideju, zamisao, put ili osobu. Hebrejski ekvivalent za kršćani bio bi - mesijanisti.
Otkuda potječe naziv kršćani? Iz Djela apostolskih 11:26: " ..odvede ga u Antiohiju, gdje su ..poučavali mnogi narod. U Antiohiji učenike, i to prvi put,  nazvaše kršćanima."
  
Iz konteksta vidimo da su ih ljudi tako nazvali jer su, očito, jako puno govorili o Kristu. Dakle, naziv nema veze s Trojstvom, koje je puno kasnije definirano kao službena dogma Katoličke crkve.
 
	Prema tome,smatram da bi ovdje bilo pošteno da se ostavi naziv Kršćanska vjerska zajednica, jer je to objektivnije i bliže istini. 
I da se ovaj dio izbaci jer je tendeciozan i neznanstven: 
"Nijedna druga kršćanska crkva ne priznaje Jehovine svjedoke kao kršćansku zajednicu zbog njihovog odbijanja vjerovanja u Trojstvo, jednu od glavnih kršćanskih dogmi. "
Slično kao da kažemo: budući da nitko od ljudi ne vidi atome smatra se da oni niti ne postoje.
 
Časopis "Stražarska kula-Glasnik Jehovinog Kraljevstva", koji izlazi u 42 milijuna primjeraka na 185 jezika( podatak bi mogao biti zanimljiv za wikipediju), ističe što je njegova svrha:
"Ovaj časopis potiče vjeru u Isusa Krista, koji je umro da bismo mogli dobiti vječni život, a sada vlada kao Kralj Božjeg Kraljevstva." 
Nadam se da ste u međuvremenu imali priliku  sresti Jehovine svjedoke i tako barem malo promijeniti mišljenje. A iskreno se nadam da će, možda, i ovaj odgovor biti mala pomoć u boljem upoznavanju i širenju vidika. 
	Srdačno Vas pozdravljam!
		Antipa --Antipa (razgovor) 18:09, 31. prosinca 2010. (CET)
thread_title:  prilog raspravi "jesu li Jehovini svjedoci kršćani?" 

message: Kao što sam naveo suradniku, egzaktne brojeve treba potkrijepiti egzaktnim izvorima. Ako ih nema, onda nema mjesta ni brojkama u članku.--MaGa▀▄poruči mi 16:31, 30. prosinca 2015. (CET)
thread_title:  Nedostaju izvori